14/05/2019 | Administración LocalMunicipal
Arteixo
Secretaría Xeral
Aprobación das Bases para a concesión de subvencións de concorrencia competitiva para as festas parroquiais 2019

Téndose aprobado polo Pleno da Corporación a aprobación das bases para a concesión de subvencións de concorrencia competitiva para as festas parroquiais 2019, en sesión ordinaria celebrada o 30 de abril de 2019, prócedese á súa publicación integra no Boletín Oficial da Provincia para xeral coñecemento, do seguinte teor literal: Coa finalidade de apoiar ás comisións de festas de Arteixo na organización dos festexos populares tradicionais de cada parroquia, conforme ó disposto no art.25 da Lei 7/1985, de 2 de abril, de bases de réxime local, na Lei 27/2013, de 27 de decembro, de racionalización e sostenibilidade da Administración Local que modifica a Lei 7/1985, no RDL 2/2004, de 5 de maio, polo que se aproba o texto refundido da Lei reguladora de facendas locais, na Lei 5/1997 de administración local de Galicia; no Regulamento de servizos das corporacións locais; na Lei 39/2015, do 01 de outubro, do procedemento administrativo común das Administracións Públicas; na Lei 1/2016, do 18 de xaneiro, de transparencia e buen gobierno; na Lei 38/2003, do 17 de novembro, xeral de subvencións e no RD 887/2006, do 21 de xullo, polo que se aproba o seu Regulamento; na Lei 9/2007, do 13 de xuño, de subvencións de Galicia e no Decreto 11/2009, do 8 de xaneiro, polo que se aproba o seu Regulamento, na Ordenanza xeral reguladora de concesión de subvencións municipais e outra lexislación de aplicación; e con cargo ao presuposto do Concello de Arteixo para o ano 2019 convócanse as subvencións que de seguido se detallan: 1º) Subvencións para festas catalogadas como patronais ou asimiladas (1 por lugar ou parroquia) dentro do calendario festivo tradicional.2º) Subvencións para festas catalogadas como non patronais, romarías ou asimiladas dentro do calendario festivo tradicional. Con cargo á partida 338 48902 o crédito orzamentario para financiar estas axudas será de 105.000,00 € para o ano 2019. As contías non utilizadas do total consignado anualmente no orzamento municipal integraranse novamente á partida, podendo ser utililizado o remanente.1º) Asociacións, comisións de festas ou persoas xurídicas legalmente constituídas que cumpran os seguintes requisitos: a) Carecer de fins de lucro. b) Desenvolve-las súas actividades no ámbito territorial do concello de Arteixo. c) Non ter pendente de xustificación ningunha subvención ou axuda perante o Concello de Arteixo para o mesmo obxecto para o que se solicita a nova subvención. d) Estar ó corrente das súas obrigas tributarias (Estado, CC AA, Deputación Provincial, Concello de Arteixo e organismos relacionados) e coa Seguridade Social. e) Non estar incurso en ningún dos supostos de incapacidade ou incompatibilidade para percibir axudas ou subvencións públicas.2º) Agrupacións veciñais, comités organizadores e persoas físicas que cumpran os requisitos sinalados nos apartados a), b), c), d) e e). 1º) Estas axudas son incompatibles con outras convocatorias, convenios ou plans do Concello de Arteixo destinados para o mesmo fin.2º) Unha mesma festa só será subvencionada a través dunha única comisión/entidade.3º) Non se subvencionarán pola presente convocatoria os festexos que non estean enraizados no ciclo festivo tradicional.4º) Tendo en conta o carácter de concorrencia competitiva desta convocatoria, no caso de que o importe das axudas correspondentes ás solicitudes recibidas supere a dotación orzamentaria disposta, reducirase a contía subvencionable de maneira proporcional entre os beneficiarios, de tal xeito que non se supere o total da partida orzamentaria. A solicitude formularase no modelo oficial dirixida ao Servizo Municipal de Cultura e Festas e se presentará no Rexistro Xeral (central ou auxiliares) acompañada dos seguintes datos e documentación: 1º) Programa completo da festa e presuposto detallado de gastos/ingresos.2º) Importe da subvención solicitada, segundo os criterios establecidos nestas bases.2º) Acta de constitución dos integrantes que forman a actual comisión, coa sinatura do presidente e secretario saíntes (Modelo oficial) e copia dos DNI dos membros da Xunta Directiva.3º) Designación de conta bancaria (Modelo oficial). 4º) Certificación orixinal do acordo de solicitude e do nomeamento do representante para a súa relación co Concello (modelo oficial), xunto coa fotocopia do seu DNI.5º) Declaración responsable relativa a outras subvencións e/ou axudas percibidas con idéntico destino, a atoparse ao corrente coas obrigas tributarias coa Seguridade Social, coa Facenda do Estado e da Xunta de Galicia, coa Deputación Provincial, co Concello de Arteixo e outras entidades públicas relacionadas, á inexistencia de cantidades pendentes derivadas de expedientes de reintegro de subvencións, así como de non estar incursa en ningunha das causas de prohibición para percibir axudas públicas, segundo o artigo 13 da Lei 38/3002, xeral de subvencións (segundo o modelo oficial). 6º) Compromiso de facer constar a colaboración do Concello de Arteixo e a concellaría correspondente en toda información que realice (impresa, informática ou audiovisual). Calquera defecto, erro ou ausencia na presentación da documentación terá que ser subsanado no prazo de dez días dende a recepción do seu requirimento, en aplicación do contido da Lei 39/2015, de 1 de outubro, de procedemento administrativo común. As solicitudes deberán presentarse no Rexistro Xeral do Concello de Arteixo (xeral ou auxiliares) e na forma estabelecida na Lei 39/2015 de 1 de outubro de procedemento administrativo común das administracións públicas, no prazo máximo de 1 mes a contar da data de finalización da celebración da festa para a que se solicita a subvención. A avaliación das solicitudes efecturase por una comisión técnica integrada por: A coordinadora técnica de cultura A concelleira de cultura e festas O concelleiro de servizos económicos A concesión das subvencións corresponde, previo informe técnico, á Alcaldía-Presidencia, despois da proposta motivada da comisión avaliadora.8.1.1.- Subvencións para festas consideradas patronais ou asimiladas (polo calendario eclesiástico ou pola súa importancia na zona): Para todos os lugares 3.000,00 € por día de festa con contratación de orquestra/grupo e 1.500,00 € por día con contratación de formacións musicais de menos de 5 persoas, ata un máximo de 3 días, en ambos casos, e por todos os conceptos de gasto subvencionables, a unha soa comisión por lugar ou parroquia de celebración, sempre que o presuposto presentado sexa igual ou superior a estas cantidades e así o soliciten e xustifiquen documentalmente.8.1.2.-Subvencións para festas non patronais, romarías ou asimiladas Para todos os lugares a cantidade única de 2.000,00 € (máximo) nas festas non patronais, romarías ou asimiladas organizadas no verán e a cantidade única de 1.000,00 € para as festas non patronais, romarías ou asimiladas de inverno. Estas cantidades se concederán por todos os conceptos de gasto subvencionables, a unha soa comisión por lugar ou parroquia de celebración, sempre que o presuposto presentado sexa igual ou superior a estas cantidades e así o soliciten e xustifiquen documentalmente. No caso de non celebrarse a festa patronal/principal, e sempre que o proxecto presentado o xustifique e así o aprobe a Xunta de Goberno, poderíase acceder ás axudas previstas para a festa patronal. Para os efectos da concesión considéranse gastos subvencionables nas festas os da contratación de actuacións musicais e outras actuacións artísticas, carpas, alumeado festivo, pirotecnia, dereitos de autor, memorias técnicas e certificacións preceptivas. Calquera cambio destes conceptos deberá ser previamente comunicado e autorizado para ser admitido como xustificante no momento do cobro da subvención. Aos efectos de notificación e publicidade da resolución de solicitudes e outros relacionadas co procedemento de solicitude de axudas, aplicarase o indicado na Lei 39/2015, de procedemento administrativo común das administracións públicas, utilizando como medio de comunicación os enderezos electrónicos facilitados polas entidades solicitantes, na Sede Electrónica do Concello, e outros medios complementarios de comunicación (taboleiros do CCC ou otros a pedimento do interesado). Indicarase na mesma os recursos que procedan, contra a desestimación expresa ou presunta das solicitudes presentadas. Os beneficiarios, unha vez aceptada a subvención, están obrigados a: a) Realiza-las actividades propostas b) Presenta-las contas xustificativas e destinar as axudas aos fins para os que se concederon e acreditar perante o Concello o cumprimento da finalidade proposta. Esta acreditación realizarase, ademais de coa xustificación documental pertinente de cada concepto subvencionado, coa presentación de 2 carteis anunciadores no Servizo Municipal de Cultura e Festas 5 días antes da realización da festa, onde conste o logotipo oficial do Concello, así como a formación musical actuante cada día, correctamente denominada. c) Comunicar ao Concello a obtención doutras subvencións, axudas, ingresos ou recursos para a mesma finalidade que procedan doutras administracións e/ou entes públicos ou privados. d) Facer constar na totalidade da publicidade que se realice (impresa, informática ou audiovisual) que conta cunha subvención do Concello de Arteixo, mediante a inserción do logotipo oficial do Concello. O incumprimento desta obriga poderá ser sancionada coa retirada da subvención concedida. e) Conservar os documentos xustificativos da aplicación dos fondos recibidos, incluídos os documentos electrónicos, en tanto podan ser obxecto de actuacións de comprobación e control. f) Dispoñer de libros, rexistros e demais documentos contables esixibles, no seu caso, pola lexislación mercantil. g) Someterse ás actuacións de comprobación e ás de control financieiro que efectuará o Concello e as previstas polos órganos de control externo. h) Proceder ao reintegro no supostos de incumprimento do artigo 37 ou no caso de remanentes non aplicados.1º) Con carácter xeral as subvencións aboaranse despois da xustificación dos gastos.2º) O gasto xustificado documentalmente deberá acadar polo menos o importe do presuposto subvencionado.3º) O importe das subvencións concedidas en ningún caso poderá ser de tal contía que en concorrencia con subvencións ou axudas doutras administracións públicas ou entidades privadas supere o custo da actividade que desempeñe o beneficiario 4º) En xeral, o pagamento realizarase toda vez que se xustifique a efectiva realización da actividade mediante a presentación no Rexistro Xeral do Concello de Arteixo (central e auxiliares), no prazo estabelecido e con destino ó Servizo Municipal de Cultura e Festas, da documentación pertinente. O prazo de presentación de xustificantes rematará o 30 de setembro do ano que andamos para as festas patronais ou asimiladas e o 31 de outubro do mesmo ano para as festas non patronais, romarías ou asimiladas; se ben, antes de finalizar o prazo, poderá ampliarse por solicitude do interesado ou por proposta razoada da unidade xestora. No caso de que o interesado solicite unha prórroga, téñense que razoar os motivos e realizarse por escrito antes da data sinalada. No caso de que a data da festa sexa posterior a este prazo, e sempre dentro do mesmo ano, concedaranse 5 días para a xustificación. Se non se presenta a xustificación dentro do prazo (inicial ou prorrogado), por resolución da Alcaldía-Presidencia iniciarase o expediente de anulación do correspondente compromiso. A resolución final notificaraselles á entidade e á Intervención Municipal para o seu reflexo contable. No caso de que a documentación xustificativa fora incorrecta ou insuficiente, notificarase un prazo máximo de dez días para a súa corrección. De non cumprirse este requisito dentro do prazo sinalado, e sempre que se acredite o cumprimento da finalidade, o importe da subvención reducirase proporcionalmente aos gastos xustificados correctamente. Este Concello resérvase o dereito de comprobar, polos medios que estime oportunos, que a xustificación é correcta, quedando o beneficiario obrigado a facilitar canta información sexa requirida polo servizo xestor para a Intervención Municipal. Para a correcta xustificación, aplicarase o contido da Ordenanza xeral de subvencións municipais. A conta xustificativa simplificada presentarase no Rexistro Xeral (central ou auxiliares) do Concello con destino ao Servizo Municipal de Cultura e Festas e deberá respectar o contido mínimo que marca o artigo 75 do RD 887/2006, Regulamento de subvencións, polo que deberá incluír: -Memoria de actuacións xustificativa do cumprimento das condicións impostas na concesión da subvención, con indicación das actividades realizadas e dos resultados obtidos, segundo modelo normalizado. -Declaración do nº de integrantes e composición da orquestra/grupo musical actuante cada día. -Memoria económica dos gastos da actividade, acompañada dos orixinais ou copias cotexadas de facturas, recibos, nóminas e demais documentación de valor probatorio cuxo pagamento quede acreditado. Os pagamentos acreditaranse con carácter xeral mediante documento de transferencia bancaria, podendo admitirse, de xeito excepcional, pagos en efectivo cando a súa contía sexa inferior a 300,00 € (sen IVE). Neste último caso deberá constar na factura o “recibí” co selo da empresa e a sinatura de persoa física que teña a representación. -Detalle doutros ingresos de natureza privada (cotas ou aportacións de socios, cofinanciamento de socios ou persoas beneficiarias nas actividades recibidas.). -Detalle doutras achegas ou subvencións de fondos públicos que teñan financiado a actividade subvencionada, indicando o importe e a procedencia. -Certificación acreditativa de estar ó corrente das obrigas fiscais coa facenda estatal e autonómica e certificación acreditativa de estar ó corrente das obrigas coa Seguridade Social. Estas certificacións poderánse sustituír por declaración responsable do beneficiario da subvención no caso de que a subvención concedida non supere o importe de 3.000,00 €. A comprobación de estar ó corrente das obrigas fiscais municipais a realizará o Concello de Arteixo de oficio. -Certificación do secretario/a da entidade, co visto e prace do/a presidente, na que se faga constar que o gasto foi reflictido, na forma preceptiva, no libro de contabilidade da entidade, segundo o disposto no artigo 14.1 da Lei 38/2003 de 17 de novembro xeral de subvencións. -Copia da Declaración Responsable presentada para a realización da festa. As facturas deben reunir os requisitos legais establecidos no RD 1619/2012, de 30 de novembro, polo que se aproba o Regulamento polo que se rexen as obrigas de facturación, e responder aos gastos realizados polos conceptos incluídos no presuposto inicial, así como alcanzar o importe sinalado na notificación de concesión. a) Coa finalidade de dar cumprimento ó disposto no art.30.3 da Lei 38/2003, xeral de subvencións, deberá extenderse no orixinal da factura unha dilixencia na que se faga constar que a factura foi utilizada como xustificante de gasto para a obtención dunha subvención do Concello de Arteixo. b) O importe que se xustifique en concepto de gastos de mantemento, se houber lugar, (alugueres de locais, luz, gas, auga, teléfono, consumibles de oficina, etc.) non poderá superar o 10% do importe total do presuposto a xustificar. c) Os gastos de persoal, de seren admitidos, acreditaranse mediante a achega do contrato laboral correspondente, alta na Seguridade Social, nóminas correspondentes e acreditación do seu pago, así como das cotas á Seguridade Social e do IRPF correspondente. d) Só se admitirán recibos cando reflictan a correspondente retención do IRPF e a repercusión do IVE. En calquera caso, deberán acompañarse do xustificante de ingreso do IRPF na Axencia Tributaria. e) As facturas que non reflictan claramente a finalidade da actividade deben acompañarse dun informe aclaratorio. f) Non se admitirán documentos sustitutivos de factura fóra dos supostos contemplados no RD 1619/2012, de 30 de novembro, polo que se aproba o Regulamento que rexe as obrigas de facturación. g) Non se admitirán facturas de bebidas alcohólicas, tabaco ou calquera outro produto considerado nocivo para a saúde. h) En xeral, non se admitirán como gastos facturas relativas a alimentos e bebidas, agás aquelas das de produtos típicos galegos propios das celebración tradicionais. Unha vez transcorrido o prazo de xustificación sinalado nestas bases xerais ou nas específicas, ou no Convenio Nominativo, sen que a entidade ou beneficiario presentase a documentación xustificativa, a unidade xestora requirirao para que a presente no prazo improrrogable de 15 días dende a notificación. A falta de presentación da documentación neste prazo suporá a renuncia á subvención outorgada, sen prexuízo das responsabilidades dispostas na LXS. A presentación da documentación neste prazo excepcional non eximirá a entidade beneficiaria da sanción que lle corresponda segundo a seguinte gradación: -Atraso na presentación da xustificación ata un mes: sanción do 10% do importe da subvención, co límite de 250 €. -Atraso na presentación da xustificación dun mes ata tres: sanción do 20% do importe da subvención, co límite de 1.000 €. Aplicarase a compensación para o cobramento da sanción, agás que a entidade sancionada formule a oposición á sanción ata que se resolva o recurso. Para outros incumprimentos e sancións non previstos neste apartado será de aplicación o disposto na normativa legal de subvencións. -Festas do Espíritu Santo -Festas do Corpus Christie -Festas do Corpus Christie -Festa do San Xoán -Festa do San Xoán -Festa do San Pedro -Festas do San Pedro -Festas do San Paio -Festas do Santísimo Sacramento -Festa da Virxe da Luz -Festa da Virxe da Luz -Festa da Virxe da Luz -Festa de Santa Mariña -Festa do Santiago Apóstolo -Festa do Verán -Festa de Nosa Señora -Festa de Nosa Señora -Festa de Nosa Señora -Festa do San Roque -Festas do San Tirso e San Brais -Festa do San Gregorio -Festas de maio -Festa da Flores -Romaría da Pedra do Aguillón -Festa do San Antonio -Festa da Virxe do Carme -Romaría da Estrela -Festa da Virxe do Carme -Festa dos Remedios -Festa de San Mamede (non se realiza dende fai anos) -Festa do San Roque -Festa de Santa Eufemia -Festa do San Martiño en Suevos Arteixo a 8 de maio de 2019 Ana Bello Vázquez Concelleira de Cultura e Festas